15. mener, at de skader, der er forårsaget af den seneste tids begivenheder, yderligere understreger, at
forebyggelse er langt mindre bekostelig end konsekvenserne af global opvarmning; erkender ligeledes, atmange af de politikker, der er påkrævet for at standse farlige klimaændringer, fører til ubetinget fordelagtigesituationer ved at mindske afhængigheden af olie, forbedre luftkvaliteten og skabe besparelser;
16. opfordrer til en styrkelse af EU's skovbrugspolitik ved at give den større vægt inden for europæisk
landbrugs multifunktionelle struktur med følgende mål: opretholdelse og beskæftigelse af landbefolkningen
og en målrettet og omfattende udvidelse af skovarealerne;
17. anmoder Kommissionen om at lade muligheden for samfinansiering af teknologisk udstyr til forebyg-
gelse og bekæmpelse af skovbrande, herunder fly, indgå som en mulig udgiftspost i de relevante finansielleinstrumenter;
18. anmoder om indførelse af strengere straffe i tilfælde af kriminelle handlinger, som forringer miljøet,
især handlinger, der fører til skovbrande;
19. opfordrer til vedtagelse —uafhængigt af byplanlægningsregler, der forhindrer spekulation i ned-
brændte arealer —af andre typer foranstaltninger, der har til formål at gøre det lovpligtigt at genbefolke
de ramte områder samt forpligte ejerne til korrekt vedligeholdelse af skovarealerne;
20. opfordrer Kommissionen til at øge ressourcerne til forskning i forebyggelse af oversvømmelser og at
samordne den nuværende forskningsindsats i de enkelte medlemsstater på dette felt for så hurtigt som
muligt at etablere en kohærent energi- og transportpolitik i forbindelse med forebyggelse af risici;
21. forpligter sig selv til at gennemføre alle de initiativer, der er nødvendige for, at der på EU-plan kan
vedtages en strategi til kort- og langsigtet varsling af og forebyggelse af skovbrande;
22. opfordrer Formandskonferencen til:
—at give tilladelse til, at Regionaludviklingsudvalget, Udvalget om Landbrug og Udvikling af Landdistrikter
og Udvalget om Miljø, Folkesundhed og Fødevaresikkerhed udarbejder en initiativbetænkning ombrande, tørke og oversvømmelser i henhold til samarbejdsproceduren
—at gennemføre en fælles høring om brande, tørke og oversvømmelser
—at give tilladelse til at aflægge et officielt besøg i de områder i Central- og Sydeuropa, der er ramt af
denne sommers naturkatastrofer;
23. pålægger sin formand at sende denne beslutning til Rådet, Kommissionen og regeringerne i de med-
lemsstater, som er berørt af brande, samt de lokale myndigheder i de berørte områder.
P6_TA(2005)0335
Bæredygtig europæisk turisme
Europa-Parlamentets beslutning om nye perspektiver og nye udfordringer for bæredygtig turisme i
EU (2004/2229(INI))
Europa-Parlamentet,
—der henviser til Kommissionens meddelelse af 21. november 2003 »Grundlæggende retningslinjer for
bæredygtig europæisk turisme« (KOM(2003)0716),
—der henviser til Rådets resolution af 21. maj 2002 om europæisk turismes fremtid (1),
(1) EFT C 135 af 6.6.2002, s. 1.17.8.2006 DA C 193 E/325 Den Europæiske Unions Tidende33
Torsdag, den 8. september 2005
—der henviser til sin beslutning af 14. maj 2002 om samarbejde om europæisk turismes fremtid (1),
—der henviser til forretningsordenens artikel 45,
—der henviser til betænkning fra Transport- og Turismeudvalget og udtalelse fra Kultur- og Uddannelses-
udvalget og Regionaludviklingsudvalget (A6-0235/2005),
A. der henviser til, at Europa er verdens største turistmål, at turist- og rejsetjenester bidrager direkte med
mindst 4 % til EU's BNP og repræsenterer mere end syv millioner direkte arbejdspladser, og at over tomillioner virksomheder, hvoraf en stor del er små og mellemstore virksomheder (SMV'er), deltagerdirekte i levering af turisttjenester,
B. der henviser til, at udvidelsen af EU med nye medlemsstater med stort turistmæssigt potentiale vil
medvirke yderligere til at styrke denne sektors økonomiske vægt og dens betydning for væksten i EU,og at udvidelsen af turismen i de nye medlemsstater kan bidrage til væksten i disse med 3 % af BNP ogskabelse af tre millioner arbejdspladser,
C. der henviser til, at tendensen i befolkningsudviklingen i EU viser, at befolkningens aldersgennemsnit
gradvist øges, og at dette vil indebære et større marked for turisme, der henvender sig til ældre borgere,
som vil være interesserede i at opholde sig på bestemte steder igennem længere tid og i at rejse uden for
sæsonen, især sydpå, og at dette vil få konsekvenser for social- og sundhedstjenesterne samt for ejen-domsmarkedet,
D. der henviser til, at turisme inden for Europa giver kendskab til europæisk kultur og arv og derfor
bidrager til at styrke følelsen af en fælles identitet og fremtid hos EU-borgerne,
E. der henviser til, at der i dag ikke eksisterer en EU-politik for turisme, og at turisme i kraft af subsidiari-
tetsprincippet i første række hører under medlemsstaternes indsatsområde,
F. der henviser til, at turisme alligevel berøres af en lang række politikker, som henhører under Fælles-
skabets kompetenceområde, og at disse særlige omstændigheder kræver, at der bør gøres en størreindsats for turismen på EU-plan, men at turistsektoren trods de gennemførte foranstaltninger ikke fården opmærksomhed, som dens betydning berettiger til,
G. der henviser til, at hvis turisme bidrager direkte til udvikling af regionerne, kan den ligeledes påvirke
den territoriale samhørighed og ligevægt, og at sådanne udfordringer i forbindelse med bæredygtighedmedfører, at EU-politikkerne i tilstrækkeligt omfang skal koordineres ved hjælp af kohærente og inte-grerede programmer,
H. der henviser til, at der gennem turismen opstår en intern efterspørgsel efter tjenesteydelser af høj
kvalitet, som kan fremme et kraftigt opsving i den europæiske økonomi; der henviser til, at den euro-
pæiske turisme og de tjenester, som leveres af de europæiske operatører, bør fungere som et genereltreferencepunkt for kvalitet, sikkerhed, positive oplevelser og forbrugerrettigheder og derigennem styrkesektorens konkurrencemæssige stilling;
I. der henviser til, at bæredygtig turisme kan mindske turismens indvirkning på ressourcerne og skabe
materiel og immateriel værdi i værtslandet, og at den samtidig kan fremme en stadig forbedring af deområder og infrastrukturer, som udnyttes til turistmæssige formål,
Konkurrenceevne og tjenesternes kvalitet
1. konstaterer, at turisme i høj grad bidrager til vækst, beskæftigelse og nye kommunikations- og infor-
mationsteknologier, og at den således er et afgørende led i Lissabon-processen;
2. understreger, at turisme er en af de økonomiske sektorer, der har det største potentiale for at skabe
vækst og nye beskæftigelsesmuligheder, navnlig for unge og kvinder; bemærker ligeledes, at det er en sektor,der vedrører mange forskellige aktiviteter med mange forskellige produktionsegenskaber, at den er arbejds-intensiv og er relevant for mange forskellige erhvervskvalifikationer både hvad angår typer af uddannelse ogspecialiseringsgrad;
(1) EUT C 180 E af 31.7.2003, s. 138.C 193 E/326 DA 17.8.2006 Den Europæiske Unions Tidende33
Torsdag, den 8. september 2005
3. gør opmærksom på, at der dels findes regioner med et overudbud af turister, hvor belastningen for
miljøet og befolkningen er uforholdsmæssig stor, og dels regioner, der har et stort udviklingspotentiale somturistregioner;
4. minder om, at turisme er en sektor med meget hård international konkurrence, at de europæiske
turistvirksomheders markedsandele er ustabile samt risikoen for at EU's stilling på verdensplan bliversvækket;
5. understreger, at den økonomiske vækst og udvikling af markeder i f.eks. Brasilien, Kina, Indien og
Rusland vil øge efterspørgslen betydeligt, og at de europæiske turistsektorer og -virksomheder er nødt tilat være godt forberedt på at kunne imødekomme denne efterspørgsel;
6. fremhæver betydningen af at sikre, at fællesskabslovgivningen er med til dels at beskytte forbrugerne
og dels skabe et miljø, der styrker det europæiske turisterhvervs fremgang ved at fremme tjenester af højkvalitet;
7. anser det for særlig vigtigt at gennemføre det indre marked for turisttjenester og at sikre en reel lige-
stilling af rejsearrangører; foreslår derfor, at der i samarbejde med sektoren udarbejdes en klassificering forFællesskabets turisttjenester, der skal benyttes som referenceramme ved klassificering af hoteller; mener des-uden, at der bør træffes foranstaltninger med henblik på en præcis fastlæggelse og harmonisering af pro-filerne i turisterhvervene for at undgå unødvendige overlapninger, hvilket vil sikre mere gennemsigtigetjenester, der ikke vildleder forbrugeren;
8. opfordrer Rådet til at genoptage arbejdet i forbindelse med forslaget om ændring af direktiv
77/388/EØF vedrørende særordningen for rejsebureauer (KOM(2002)0064); gentager sin støtte til måleneom forenkling af den særlige merværdiafgiftsordning og bevarelse af den konkurrencemæssige stilling overfor operatører fra tredjelande, der er etableret i EU; opfordrer Rådet til hurtigt at afslutte beslutningspro-
cessen vedrørende forslaget til direktiv om ændring af direktiv 77/388/EØF vedrørende de nedsatte moms-
satser (KOM(2003)0397), således at medlemsstaterne på en struktureret måde kan anvende de reduceredemomssatser for restauranter, sådan som det allerede er tilfældet for andre turismerelaterede aktiviteter såsomferieboliger, udlejning af pladser på campingpladser, hoteller og forlystelsesparker;
9. lover at støtte ethvert forslag fra Kommissionen til fremme af små og mellemstore håndværksvirk-
somheder som f.eks. en kontrolleret oprindelsesbetegnelse for håndværksprodukter, der ikke er fødevarer;
10. bemærker, at udviklingen af agroturismen er en væsentlig forudsætning for gennemførelsen af målene
for reformen af den fælles landbrugspolitik, navnlig i områder hvor landbrugsbedrifter tilbyder indlogerings-muligheder for at sikre bedrifternes indkomst- og overlevelsesmuligheder samt beskytte landskabet og land-brugets kulturelle identitet ved at fremme lokale traditioner og regional fødevare- og vinproduktion;
11. understreger, at det er nødvendigt at benytte enhver form for partnerskab, herunder partnerskabet
med Det Europæiske Center for Udvikling af Erhvervsuddannelse (Cedefop), med henblik på at fremmebeskæftigelsen og erhvervsuddannelse og -kvalifikationer i turistsektoren for at skabe reelle karrieremulighe-
derfor professionelle operatører, reducere de negative konsekvenser af sæsonarbejdskraftens ustabilitet og
sikre tjenester af en kvalitet, der er i overensstemmelse med de nye tendenser og større krav i efterspørgslen;minder ligeledes om, at det vil være hensigtsmæssigt at styrke turismens position som led i udviklingen afeuropæiske mobilitetsprogrammer for lærere og studerende, både inden for den erhvervsfaglige uddannelseog på universitetsplan, og at der i den forbindelse bør lægges særlig vægt på at støtte specifikke programmerfor livslang videreuddannelse, som er tilpasset de enkelte arbejdstageres vilkår uanset køn;
12. understreger den vigtige rolle, som uddannelse spiller inden for turisterhvervet, og gør derfor
opmærksom på behovet for at fremme erhvervs- og videreuddannelsesmulighederne for arbejdstagerne ituristerhvervet og styrke deres kvalifikationer samt forbedre de eksisterende tilbud med det formål at under-støtte en afbalanceret og bæredygtig udvikling inden for dette område;17.8.2006 DA C 193 E/327 Den Europæiske Unions Tidende33
Torsdag, den 8. september 2005
13. opfordrer Kommissionen til at vurdere muligheden for at oprette et særligt uddannelsesnetværk for at
opbygge kompetencer inden for turistsektoren, især i forbindelse med allerede eksisterende fællesskabspro-grammer (Erasmus) med henblik på at samordne disse med de forskellige beskæftigelses- og uddannelses-programmer;
14. mener, at forbrugernes rettigheder i forbindelse med turisme skal fastlægges nærmere og beskyttelsen
heraf styrkes og opfordrer Kommissionen og de berørte sammenslutninger til at styrke repræsentationen påEU-plan af organer, der repræsenterer turister som forbrugere; opfordrer desuden Kommissionen til at over-veje udviklingen af en såkaldt »turistpakke«, der både omfatter ændringen af de gældende direktiver vedrø-rende forbrugernes rettigheder på området (
1) og nye foranstaltninger til forbedring af forbrugerbeskyttelsen
og kvaliteten i turistbranchen (især i forbindelse med hoteller og turarrangører), samtidig med at der tageshensyn til de nye tendenser på markedet (e-handel);
15. understreger behovet for en bedre samordning mellem medlemsstaterne om vilkårene for tredjelands-
statsborgeres indrejse i EU's område for at sikre en ensartet fremgangsmåde i forbindelse med turiststrøm-mene og deres bevægelser inden for EU;
Sikkerhed og tryghed for turister
16. opfordrer Kommissionen og medlemsstaterne til i EU at oprette en kontaktgruppe bestående af med-
lemsstaterne og turistoperatørerne til koordination af oplysninger om forvaltning af sundhedskriser, natur-katastrofer eller terrorhandlinger, samt problemer vedrørende personlig, juridisk og strafferetlig usikkerhed(anholdelser, bortførelser osv.) og på basis af erfaringer fra kriser at foreslå aktioner, der skal sikre en hurtigog koordineret reaktion til beskyttelse af europæiske turister;
17. anmoder Kommissionen om at vurdere effektiviteten af Rådets henstilling om brandsikkerhed i hotel-
ler (
2) (beretning fra Kommissionen om anvendelsen af Rådets henstilling af 22. december 1986 om brand-
sikring af eksisterende hoteller (KOM(2001)0348)), og på EU-niveau at fremme frivillige normer for foran-staltninger til forbedring af sikkerheden i forbindelse med turisttjenester, herunder på campingpladser iEuropa, samt for gennemførelse af adventurerejser og risikobetonede rejser eller aktiviteter; opfordrer Kom-missionen til om nødvendigt at forelægge et nyt forslag;
18. understreger under henvisning til, at turistsektoren har et meget stort antal kvindelige ansatte, beho-
vet for at fremme strategier, som sikrer kvindelige ansatte uddannelse, adgang til beskæftigelse, erhvervsmæs-sig videreuddannelse og tilfredsstillende arbejdsvilkår, samtidig med at der træffes positive foranstaltninger tilstøtte for kvindelige iværksættelse inden for denne sektor;
19. ønsker, at Kommissionen koordinerer etableringen af et netværk til udveksling af god praksis mellem
organisationer for risikobetonede sports- og fritidsaktiviteter, og information om forebyggelse og forvaltningaf disse risici, særlig for de unge; opfordrer i den forbindelse Kommissionen til at overveje, om det vil værehensigtsmæssigt at kræve den størst mulige gennemskuelighed og professionalisme af de foreninger, der stårfor denne form for risikofyldte fritidsaktivitetstilbud, og få dem til at tegne en obligatorisk turistassistance-forsikring;
20. opfordrer Kommissionen til at samarbejde med medlemsstaterne om at forbedre driften af og kend-
skabet til det europæiske alarmnummer 112 til gavn for alle borgere, men navnlig turister, fordi dennetjeneste indebærer sproglige og tekniske fordele og fordi 112-tjenesterne reagerer hurtigt;
Nye initiativer til bæredygtig turisme
21. glæder sig over Kommissionens forslag vedrørende bæredygtig turisme i dens meddelelse »Grundlæg-
gende retningslinjer for bæredygtig europæisk turisme« (KOM(2003)0716);
22. mener, at turisme repræsenterer enhver form for anvendelse af naturens ressourcer, som bidrager til
bevarelse og beskyttelse af disse;
(1) Direktiv 90/314/EØF om pakkerejser (EFT L 158 af 23.6.1990, s. 59) og direktiv 94/47/EF om brugsret til fast
ejendom på timeshare-basis (EFT L 280 af 29.10.1994, s. 83).
(2) EFT L 384 af 31.12.1986, s. 60.C 193 E/328 DA 17.8.2006 Den Europæiske Unions Tidende33
Torsdag, den 8. september 2005
23. gør opmærksom på farerne ved masseturisme, som på grund af en mangelfuldt forvaltet udvidelse af
transport- og modtagelseskapaciteter og en sæsonbetonet koncentration af turistbesøgene, er en trussel forden naturlige eller samfundsøkonomiske lokale ligevægt; opfordrer i den forbindelse Kommissionen til atundersøge og påvise, hvor effektive visse allerede anvendte formler (f.eks. moratorier) er eller andre nyeformler vil være med henblik på at få styr på og kompensere for disse skævheder; opfordrer Kommissionentil at træffe initiativer for at fjerne den ujævne fordeling, der er mellem turistdestinationer i samme område,hvor nogle destinationer er ved at være overbelastede, mens andre endnu ikke udnyttes fuldt ud, selv om dehar stor miljømæssig, historisk og kunstnerisk betydning;
24. fastslår, at arbejdskraftsmobiliteten er meget høj inden for turisterhvervet i regioner, hvor højsæsonen
er kort og intensiv, og hvor mellemsæsonen er præget af et lavt udbud, og at det derfor næsten er umuligtat sikre, at tjenesteydelserne konstant er af høj kvalitet; mener, at det derfor er nødvendigt at gøre en indsatsfor at skabe et mere konstant og ligeligt fordelt udbud; opfordrer Kommissionen til at undersøge, hvordanden utilstrækkelige udnyttelse af menneskelige ressourcer, kapital og tjenesteydelser, som skyldes turismenssæsonprægede karakter, kan udlignes;
25. opfordrer Kommissionen til at støtte koordineringen af de nationale ferieordninger, så der kan sikres
en mere ligelig udnyttelse af tilkørselsvejene og den turistmæssige infrastruktur såvel som en mere effektivog vedvarende anvendelse af menneskelige ressourcer ved at mindske de sæsonbestemte beskæftigelsesmæs-sige forskelle;
26. understreger behovet for, at alle sektorens aktører bestræber sig på at sikre ny efterspørgsel uden for
højsæsonen ved at sprede rejserne over hele året og udnytte hotel- og anden overnatningskapacitet bedre;henviser i denne sammenhæng til de positive konsekvenser af kongres- og erhvervsturismen, sundheds- ogkurturismen, mindesmærketurisme, kulturturisme i alle dens afskygninger og former baseret på f.eks. inter-esse for gastronomi, naturen, sport, åndelige værdier, historie- og sprogturisme religiøs turisme, turisme med
socialt sigte osv.;
27. betoner, at det er nødvendigt at oprette organer, der kan tage sig af forvaltningen og omlægningen af
turiststrømmene både med hensyn til tid og sted mellem indkvarteringsstederne —også ved at fremme
turisternes mobilitet i de områder, der er overbelastede og tæt på den maksimale kapacitet;
28. mener, at befolkningens gradvise aldring vil resultere i en stigning i antallet af turister uden for
højsæsonen; ser gerne, at Kommissionen fremmer udviklingen af seniorturismen i EU og samarbejdet mel-lem medlemsstaterne på dette område ved at begunstige udveksling af seniorgrupper mellem forskellige
lande uden for højsæsonen; mener, at dette bør ses som en potentiel mulighed for at øge nord-syd-samar-
bejdet; anmoder Kommissionen om at fremlægge et program for lavsæsonturisme for personer i den tredjealder, som kan bidrage til at forbedre livskvaliteten for ældre og skabe beskæftigelse samt efterspørgsel ogvækst i den europæiske økonomi; foreslår, at dette program kaldes Ulysses;
29. understreger, at adgang til turisme er en rettighed, som alle europæiske borgere har, og at det derfor
er nødvendigt at gennemføre hensigtsmæssige foranstaltninger, således at kategorier af forbrugere medsærlige behov kan gøre brug af denne rettighed; opfordrer i denne forbindelse Kommissionen til at foreslået lignende initiativ med henblik på at gøre turist- og fritidsfaciliteter samt anlæg, tjenester og ruter i denforbindelse tilgængelige for bevægelseshæmmede borgere og sørge for, at offentligheden får tilstrækkeligtkendskab hertil; understreger endvidere, at det er vigtigt, at der ydes en passende indsats for at uddanneprofessionelle, der kan modtage og hjælpe ældre og handicappede turister, og at det er vigtigt at fremmeudarbejdelsen og udbredelsen af oplysningsmateriale, der er tilgængeligt for alle de forskellige kategorier afhandicappede;
30. anerkender betydningen af rundrejseturisme såsom ferie med campingvogn, der kan afhjælpe den
negative virkning af masseturisme ved at sprede koncentrationen af turister; betoner, at det er nødvendigtat fremme initiativer, der sigter på at bidrage til udviklingen af rundrejseturismen, især ved at afhjælpemanglen på egnede parkeringspladser, og ved at etablere pladser med mange funktioner og opbevarings-pladser for campingvogne og autocampere i alle medlemsstaterne;
31. glæder sig over Kommissionens bebudede initiativ vedrørende etablering af en »agenda 21« for europ-
æisk turisme og anbefaler, at formålet med dette program først og fremmest skal være at vejlede og støtteved hjælp af indikatorer for bæredygtig turisme, etablering af lokale »agenda 21« samt at koordinere med-lemsstaternes indsats for udveksling af god praksis for bæredygtig turisme;17.8.2006 DA C 193 E/329 Den Europæiske Unions Tidende33
Torsdag, den 8. september 2005
32. glæder sig over oprettelsen af det offentlig-private partnerskab, som er muliggjort med gruppen
vedrørende bæredygtig turisme, og anmoder om at blive tilknyttet til og informeret om gruppens arbejdeog resultater med henblik på udarbejdelse af en agenda 21 for en bæredygtig turisme i EU; mener, ataktørerne inden for sektoren skal deltage i analysen, planlægningen, overvågningen og gennemførelsen afturistpolitiske foranstaltninger på de forskellige områder, og at denne deltagelse skal være en del af foran-staltningerne og udgøre et grundlæggende princip;
33. understreger den grundlæggende rolle, som uddannelse spiller for fremme af en ansvarlig turisme, og
opfordrer Kommissionen til i sine programmer efter 2006 yderligere at fokusere på uddannelsesaktioner tiludveksling, oplæring og frivillig tjeneste for at gøre de unge bevidste om ferieområders og opholdsstederslokale kultur og arv, således at man styrker en borgernes turisme, der respekterer befolkningen og lokalemiljøer; opfordrer Kommissionen til ligeledes at fremme overtagelsesprocesser og overførsel af viden oginnovation mellem turistvirksomheder;
34. anmoder endnu en gang —ligeledes ud fra kravet om en ansvarlig turisme —Kommissionen og
medlemsstaterne om som en præventiv foranstaltning at iværksætte sanktioner over for rejsebureauer oghotelkæder, der fremmer sexturisme og udnyttelse af børn;
35. er af den opfattelse, at turistindustrien spiller en meget afgørende rolle for den økonomiske udvikling
i landene i Middelhavsområdet og kan være med til at fremme en tilnærmelse som led i den kulturelledialog; slår til lyd for, at man undersøger muligheden for inden for Barcelona-processens rammer at vedtageet udvekslings- og videreuddannelsesprogram for personer beskæftiget inden for turisme i begge regioner;
36. fremhæver behovet for en afstemt harmonisering af økomærker på området for bæredygtig turisme
og støtter yderligere initiativer, der bidrager til, at der på en bedre måde tages højde for sociale og økono-miske problemstillinger i lokalsamfundet og for klimabeskyttelse, respekt for det naturlige miljø på lokalt
plan, energibesparelser, forvaltning af vandressourcer og affaldshåndtering, bæredygtige intermodale mobili-
tetskæder m.m.;
37. opfordrer Kommissionen til at fremme programmer, som indeholder konkret viden om bæredygtig-
hed i uddannelses- og videreuddannelsesordninger inden for turisterhvervet; støtter initiativet »how to set upa tourism learning area« og går stærkt ind for, at dette initiativ fremmes yderligere;
38. anmoder Kommissionen og medlemsstaterne om at give turismen, som en afgørende faktor inden
for det europæiske erhvervsliv og arbejdsmarked, en central stilling i forbindelse med beskæftigelsesstrategierog prioriterede foranstaltninger til bekæmpelse af social diskrimination;
Kendskab til og fremme af turisme i EU
39. glæder sig over Kommissionens indsats for at indføre pålidelige og harmoniserede makroøkonomiske
oplysninger (satellitregnskab for turisme), som er nødvendige for at styrke turismen i Fællesskabet; opfordrermedlemsstaterne til at fortsætte indsatsen på dette område og Kommissionen til at foreslå en ændring afRådets direktiv 95/57/EF af 23. november 1995 om indsamling af statistiske oplysninger vedrørendeturisme (
1), således at det kommer til at omfatte en ramme for et satellitregnskab for turisme;
40. understreger nødvendigheden af at koordinere de offentlige operatører og organismer i turistsektoren
i de nye medlemsstater i de eksisterende EU-netværk og -strukturer, særlig for ved udveksling af erfaringerog god praksis at integrere dem fuldstændigt i de hidtidige EU-medlemsstaters turistmål;
41. opfordrer Kommissionen og medlemsstaterne til at foretage en sagkyndig undersøgelse, der skal have
til formål at udpege førsteklasses europæiske turistmål efter samme model som de europæiske kultur-hovedstæder, så der en gang om året kan udvælges en eller flere regioner eller underregioner ud fra kvali-tetsindikatorer, der er forbundet med bevarelse og styrkelse af kultur- og naturarven samt udvikling afbæredygtige turisttjenester; opfordrer i den forbindelse Kommissionen og medlemsstaterne til at undersøge,om det vil være hensigtsmæssigt at foreslå et logo for turistrejsemål i EU, der er kendetegnet ved stormangfoldighed og alsidighed, høj social kvalitet og bæredygtighed, og fremme et sådant logo både interntog eksternt ved hjælp af relevante oplysningskampagner;
42. minder om, at bevarelse af kulturarven, og navnlig den del af den, som UNESCO har erklæret for
verdensarv, er af den allerstørste betydning for bæredygtig udvikling af turismen i EU; anmoder Kommis-sionen om at øge bevillingerne til bevarelse af kulturarven;
(1) EFT L 291 af 6.12.1995, s. 32.C 193 E/330 DA 17.8.2006 Den Europæiske Unions Tidende33
Torsdag, den 8. september 2005
43. opfordrer Kommissionen og medlemsstaterne til at tage initiativ til at etablere en »Jerntæpperute«
(»The Iron Curtain Trail«), et initiativ svarende til »The Boston Freedom Trail« til minde om den amerikanskeuafhængighedskrig eller »Berliner Mauerweg« til minde om Berlinmurens opførelse og fald med henblik på atstyrke den europæiske identitet;
44. glæder sig over IRE-initiativet (Innovating Regions in Europe), der kan anvendes til at etablere et
netværk for udveksling af god praksis for nyskabende regionale initiativer, og opfordrer Kommissionen tilsærlig at klarlægge turismen inden for IRE-netværket og at fremme pilotprojekter for bæredygtig turisme,som vil få støtte fra EU;
45. opfordrer Kommissionen til med henblik på at styrke EU's bidrag til den europæiske turismes bære-
dygtighed at være med til at fremme pilotprojekter i lighed med det, der er iværksat på Balearerne med detsåkaldte grønne kort, for så vidt som der er tale om eksempler på god praksis, og bekræfter, at det er muligtat indføre nye formler, som kan bidrage til at skabe balance mellem udviklingen af turistindustrien ogmiljøet;
46. støtter aktioner til fremme af turistmålet Europa på verdensplan ved hjælp af en EU-turistportal, der
kan benyttes af europæiske turister og turister fra de store lande uden for Europa; opfordrer Kommissionen,ETC (European Travel Commission) og de andre partnere i projektet til at give netadgang til generel infor-mation (praktisk guide »På rejse i Europa«) og oplysninger om fælles ressourcer og turisttemaer (gastronomi,
bjergturisme, ø-turisme, kurturisme, religiøs turisme, kulturturisme, kongres- og erhvervsturisme osv.); fores-
lår ligeledes, at adgangen til de nationale portaler fra EU-portalen sker via en side med ensartede tematiskelink;
47. henviser til, at den nye ramme for analyse af turismen og udfordringerne i det udvidede Europa nu
kræver en passende og effektiv koordinerings- og samarbejdsindsats mellem den offentlige og den privatesektor, ikke blot på lokalt og nationalt, men også på europæisk plan, så der kan sikres et mere værdifuldtsamarbejde som bestanddel af bæredygtige strategier og foranstaltninger såvel som øgede investeringer ogforbedret konkurrencedygtighed mellem medlemsstaterne;
48. henviser til alle former for initiativer, som kan bidrage til gennem turismen at bringe de europæiske
befolkninger tættere på hinanden, f.eks. de europæiske ruter og net i forbindelse med landbo-, social- ogkulturturisme, og opfordrer til at støtte udbredelsen heraf i de europæiske medier;
Turisme og transport
49. minder om, at transportsektoren har grundlæggende betydning for turismen, især for ø-turismen og
for regionerne i den yderste periferi i al almindelighed, både på grund af dens bidrag til at fremme turist-tjenesternes kvalitet og turistmålenes tilgængelighed;
50. understreger behovet for at fremme kombinerede tog- og cykelrejser og mener, at »Eurovelo«-nettet
udgør et godt grundlag herfor; opfordrer desuden jernbaneselskaberne til at gøre det muligt at tage cykler
med i toget, også i fjerntog og internationale tog, som det allerede er tilfældet i det franske TGV;
51. opfordrer de nationale og regionale myndigheder til at fremme turisme på de indre vandveje ved at
sørge for at udbyde og vedligeholde et antal indre vandveje til fritidsformål i Europa på grundlag af inter-nationalt fastlagte klassificeringer;
52. glæder sig over Kommissionens initiativ til fastsættelse af retningslinjer for statsstøtte til regionale
lufthavne og lavprisselskaber til forbedring af retssikkerheden og skabelse af retfærdige konkurrencebetin-gelser, således at tilgængeligheden for turisterne og den territoriale udvikling forbedres, men minder dog om,at man for at opfylde målet om bæredygtighed skal sørge for en styret udvikling af lavprisruter, således atluftfartsselskaberne ikke i stigende grad opgiver flyruter til de samme regioner eller nærliggende regioner,men at forbindelsen mellem lufttransport og kollektiv landtransport i stedet skal forbedres mest muligt;
53. glæder sig over Kommissionens forslag vedrørende identifikation af luftfartsselskaber og den
påtænkte udvidelse af ordninger om passageroplysninger til ikke blot at omfatte flytransport; støtter ligele-des et særligt initiativ fra Kommissionen med henblik på at fastlægge sikkerhedsstandarder og kontrolpro-cedurer for små og mindre luftfartsselskaber og afsides beliggende lufthavne; anser det under alleomstændigheder for nødvendigt at styrke Det Europæiske Luftfartssikkerhedsagenturs indsats og forbedrekoordineringen med de nationale myndigheder;17.8.2006 DA C 193 E/331 Den Europæiske Unions Tidende33
Torsdag, den 8. september 2005
54. understreger ligeledes betydningen af at gøre turisttjenesterne mere attraktive ved at styrke integre-
rede billetsystemer;
55. glæder sig endvidere over Kommissionens initiativ, der skal gøre lufttransport lettere tilgængelig for
bevægelseshæmmede, hvilket udgør en stigende del af turistefterspørgslen, og understreger betydningen af atudvide sådanne foranstaltninger til landtransport for rejsende;
Strukturinterventioner, der samfinansieres af EU
56. minder om, at turisme er en egentlig faktor til udvikling og diversificering af regionerne, særlig
landdistrikterne og øområderne, at projekterne skal samfinansieres ved hjælp af en integreret strategi, derforener alle de ressourcer, som bidrager til kvaliteten af ydelserne til brugeren og turistmålenes succes ud fraet ønske om, at projekterne skal være økonomisk levedygtige, særlig gennem et offentlig-privat partnerskabaf høj kvalitet;
57. glæder sig over, at der tages hensyn til fremme af turisme gennem målet om konvergens og inter-
ventionerne i landområder i det nye forslag til Europa-Parlamentets og Rådets forordning om Den Europ-æiske Fond for Regionaludvikling (EFRU) (KOM(2004)0495), og anmoder endvidere om, at små og mellem-store virksomheder i turistsektoren bliver omfattet af målsætningen om regional konkurrenceevne iforslaget, samt glæder sig over målsætningen om at fremme turistaktiviteter i forslaget til Rådets forordningom støtte til udvikling af landdistrikterne fra Den Europæiske Landbrugsfond for Udvikling af Landdistrik-terne (ELFUL) (KOM(2004)0490) ved at fremme diversificering af økonomien i landdistrikterne;
58. anmoder Kommissionen og Rådet om, at de strategiske retningslinjer i forlængelse af vedtagelsen af
disse nye strukturpolitiske instrumenter for 2007-2013 kommer til at omfatte en integreret strategi forturismen, der muliggør en koordination af ELFUL's og EFRU's interventioner på samme måde som i Lea-der-programmet, såvel som i Interreg- og Urban-programmerne; mener, at en sådan strategi vil gøre detmuligt at gennemføre en egentlig regional strategi for bæredygtig turisme;
59. anmoder medlemsstaterne om inden for deres nationale strategiske rammer og i deres operationelle
programmer at fastsætte målsætninger, som gør det muligt for regionerne at gennemføre og finansierekohærente projekter til udvikling af en bæredygtig turisme, der er tilpasset de lokale forhold og muligheder;
60. anmoder endvidere medlemsstaterne om at dække turistmæssige temaer ved hjælp af undersøgelser
før, under og efter de projekter, der finansieres af fællesskabsfonde, og som ledes af nationale temagruppervedrørende turisme på grundlag af kriterier og indikatorer for de planlagte projekters økonomiske levedyg-tighed og bæredygtighed;
61. anmoder Kommissionen om at udarbejde en samlet midtvejsevalueringsrapport om, hvor mange
interventioner i EU-programmerne, der har berøring til turismen, samt deres virkning på kvaliteten af det
turistmæssige udbud og den bæredygtige udvikling af europæiske turistmål;
62. opfordrer til, at der for den almene offentlighed, de små og mellemstore virksomheder og især de
lokale myndigheder etableres et grundlag for præsentation og undersøgelse af betingelserne for gennem-førelse og anvendelse af strukturfondsprogrammer og andre fællesskabsaktioner (kultur, miljø osv.), derbidrager til turismens kvalitet;
63. gør opmærksom på, at turisme ganske vist er et politikområde, som medlemsstaterne har ansvaret
for, men at der inden for rammerne af Interreg-programmet er et behov for at yde støtte til sådanne grænse-overskridende initiativer, som kræver samarbejde i samfundet, og som forbinder regionerne indbyrdes (reli-giøs og kulturel turisme, pilgrimsturisme, kurturisme m.m.);
64. opfordrer Kommissionen til at oprette en budgetkonto, der er fyldestgørende på baggrund af sekto-
rens betydning for den europæiske økonomi;
Turisme og EU's indsats på lovgivningsområdet
65. anmoder om, at ethvert forslag til afledt ret, der påvirker turistsektoren, identificeres ved iværksæt-
telsen af Kommissionens arbejdsprogram og gøres til genstand for en konsekvensanalyse, som inddrager deorganisationer, der repræsenterer erhvervslivet, lønmodtagerne og forbrugerne; anmoder endvidere om at fåen redegørelse for resultaterne af anvendelsen af disse foranstaltninger i turistsektoren, og om at disseundersøgelser før og efter iværksættelsen af foranstaltningerne løbende fremsendes til Parlamentet;C 193 E/332 DA 17.8.2006 Den Europæiske Unions Tidende33
Torsdag, den 8. september 2005
66. ønsker endvidere, at der tages behørigt hensyn til sektorens interesser og målsætningerne for bære-
dygtig turisme i Kommissionens meddelelser i forbindelse med interne høringer mellem Kommissionenstjenestegrene;
67. opfordrer Kommissionen til at oprette et netværk af repræsentanter/koordinatorer for turismen i de af
Kommissionens generaldirektorater, hvis beføjelser vedrører aktiviteterne i turistsektoren (generaldirektora-terne for Erhvervs- og Virksomhedspolitik, Regionalpolitik, Miljø, Landbrug og Udvikling af Landdistrikter,Energi og Transport, Det Indre Marked og Tjenesteydelser osv.), som kunne koordineres af den afdeling, derer ansvarlig for turisme i GD for Erhvervspolitik;
Turisme i traktaten om en forfatning for Europa
68. glæder sig over, at der finders et særligt afsnit om turisme (afsnit 4, artikel III-281) i traktaten om en
forfatning for Europa og mener, at dette retsgrundlag indebærer, at der kan gennemføres en mere kohærentindsats til støtte for turismen, som vil blive styrket ved Europa-Parlamentets fulde inddragelse i vedtagelsenaf retlige foranstaltninger;
69. anmoder Kommissionen om sammen med de primære institutionelle partnere og de organisationer,
der repræsenterer turistsektoren, at underkaste de forskellige aktionsmuligheder en sagkyndig undersøgelsefor at etablere et miljø, som er mere gunstigt for virksomhedernes konkurrenceevne og koordinationenmedlemsstaterne imellem; opfordrer Kommissionen til at foreslå at gennemføre en flerårig handlingsplan(»turismepakke«) fra 2007 til styrkelse af sammenhængen i EU's indsats for turisme ved at inddrage med-lemsstaterne og deres regionale og lokale myndigheder på grundlag af principperne for god forvaltning;
70. anmoder Kommissionen om som led i støtten til den europæiske naboskabspolitik også at prioritere
turismen inden for samarbejdet med partnerlandene, også inden for rammerne af partnerskabet mellemEuropa og Middelhavsområdet;
*
**
71. pålægger sin formand at sende denne beslutning til Rådet og Kommissionen.
P6_TA(2005)0336
Europaskolesystemet
Europa-Parlamentets beslutning om mulighederne for udvikling af Europaskolesystemet
(2004/2237(INI))
Europa-Parlamentet,
—der henviser til Kommissionens meddelelse til Rådet og Europa-Parlamentet om Europaskolesystemets
fremtidige udvikling (KOM(2004)0519),
—der henviser til aftalen om vedtægten for Europaskolerne (1),
—der henviser til sin beslutning af 17. december 2002 om den fremtidige finansiering af Europasko-
lerne (2),
—der henviser til årsberetningen fra generalsekretæren for Europaskolerne til Det Øverste Råd, som holdt
møde i Bruxelles den 1.-2. februar 2005 (3),
—der henviser til forretningsordenens artikel 45,
—der henviser til betænkning fra Kultur- og Uddannelsesudvalget og udtalelse fra Budgetudvalget
(A6-0200/2005),
(1) EFT L 212 af 17.8.1994, s. 3.
(2) EUT C 31 E af 5.2.2004, s. 91.
(3) Dokument 1612-D-2004-en-1; http://www.eursc.org/SE/htmlEn/IndexEn_home.html.17.8.2006 DA C 193 E/333 Den Europæiske Unions Tidende33
Torsdag, den 8. september 2005